paragraph_text: Obale Čudskoga jezera dosta su ravne i niske, a nešto veći stupanj razvedenosti karakterističan je za jugozapadnu i jugoistočnu obalu. Obale su uglavnom pješčane, nerijetko s pješčanima dinama, dok je dno uglavnom ravno i prekriveno slojem ilovače. Područje od obale pa do nekih 300 metara k otvorenoj vodi dosta je plitko i zaraslo jezerskom vegetacijom. Tijekom razdoblja proljetnih poplava znatan dio priobalne ravnice je poplavljen, posebno uz zapadnu obalu. Na jugu se preko Toploga jezera sjedinjuje sa Pskovskim jezerom.